MediaWiki:Prefswitch-main/bpy

উইকিমিডিয়া ফাউন্ডেশনর ইউজার এক্সপেরিয়েন্স টিম শিংলুপেত্ত আহিসে আতাকুরার লগে আকপাকে তুমার কা কামহান আরাকউ সুজা করানির কাম চলের। আমি হারৌহান্ন আমার উন্নয়নর অঙতা কতহান তুমার লগে ভাগা-ভাগি কররাঙ, অতার মা আসে উইকিমিডিয়া প্রকল্পর নুৱা অঙতা, সিদা বারো সমৃদ্ধ পতানির প্যানেল। এরে নুৱা অঙতা নুৱা অবদানকারীর কা অকরানির কা আরাকউ সিদা ভূমিকা থইতই, বারো গেলগা বসরহান লয়া নানান পরীক্ষা-নিরীক্ষাল এরে অঙতাত আহিল। আমার প্রকল্পহানির ব্যবহারর মিমাঙে উন্নয়ন সাধন উইকিমিডিয়া ফাউন্ডেশন অগ্রাধিকার বুলিয়া বিবেচনা করের বারো আমিয়ৌ ভবিষ্যতে আরাকউ হালনাগাদ তুমার লগে ভাগাভাগি করতাঙাই। এহানর বারে আরকৌ হারপানির কা উইকিমিডিয়ার ব্লগ পোস্ট চেইক।

যেতা সিলুইল

 * নেভিগেশন: আমি পাতাহানর হাজানিহান বারো পতানির অঙতাহান উন্নয়ন করলাঙ। পাতাহানর গজর ট্যাবগি ইজ্জু করে হারপানিত পাঙকরতই যে তি মূল না য়্যারীর পাতাত আসত, অতা বুলতে তি পাতাহান পাকররহান না পতারহান অহান বাগেইতই।
 * পতানির প্যানেলর উন্নয়ন: আমি পতানির প্যানেলহানরে তর কা আরাকউ ইজ্জু করে হাকরলাঙ। এপাগা পাতাহানর পতানিহান আগেত্ত আরাকউ নুঙি ইল।
 * লিংক উইজার্ড: ইজ্জু পদ্ধতি আহানল উইকির পাতা আহাত, লগে বারেদের ওয়েবসাইটর পাতার তুল লিংক তিলকরানি পারতেই।
 * বিসারানির অঙতার উন্নয়ন: তুমি বিসারারাই পাতা অহান তরা করে পানা বারো অহানর পরামর্শের অঙতাত উন্নয়ন করানি অইল।
 * আর আর নুৱা সুবিধাহানি: আমি টেবিল উইজার্ড বুলিয়া সুবিধা আহান বরিলাঙ। এহান্ন তুমি নুঙি করে পাতা আহানাত টেবিল বরানি পারতারাই। অতা বুলতেউ ইকা বিসারানি বারো সিলকরানির সুবিধা তিলকরলাঙ, যেহানে পাতা পতানি অহান নুঙা করে দিতই।
 * উইকিপিডিয়ার লোগোগ: আমি আমার লোগোগ খানি আহান পতিলাঙ। উইকিমিডিয়া ব্লগহানাত আরাকৌ হবাকরে পাকরিক।